મા માટે કદાચ એ પુરુષ પતિ હોઈ શકે, પરંતુ સંતાન માટે એ પિતા છે. જે મા પોતાનાં સંતાનોની હાજરીમાં પતિનું અપમાન કરે, એના વિશે ગમે તેમ બોલે કે એની સાથે બેફામ ઝઘડે એ મા ક્યારેક પોતાનાં સંતાનોની નજરમાં આદરને પાત્ર બની શકતી નથી. એની સામે ક્ષમા કરતી, સ્નેહ કરતી, સહુની કાળજી કરતી મા સ્નેહ અને સન્માન તો પામે જ છે, પરંતુ જ્યારે એનાં સંતાનો ટીનએજમાં આવે કે યુવાન થાય ત્યારે જો એ જ પિતા મા સાથે ખરાબ રીતે વર્તે તો સંતાનો અચૂક માના પક્ષમાં ઊભાં રહે એવા અનેક કિસ્સા આપણે જોયા છે.